નવી દિલ્હીઃ દેશના લશ્કર અને અર્ધલશ્કરી દળોના ૨૦૦થી વધુ અધિકારીઓનો પાકિસ્તાન ભારતની વિરુદ્ધ હથિયારની જેમ ઉપયોગ કરી રહ્યું છે. પાકિસ્તાને આ જવાનોના મોબાઈલ ફોન હેક કરી લીધા છે. એક અગ્રણી હિન્દી ચેનલ દ્વારા ભારતીય સૈનિકોના મોબાઇલ ફોન હેક કરવાના અહેવાલો પ્રસારિત થયા બાદ સંરક્ષણ મંત્રાલયમાં ખળભળાટ મચી ગયો છે. ન્યૂઝ ચેનલના ‘ઓપરેશન પાકિસ્તાન’ના પગલે ગૂગલ પ્લે સ્ટોરને સ્મેશ એપ નામની આ એપ્લિકેશન હટાવવાની ફરજ પડી છે. ઉલ્લેખનીય છે કે આ એપ દ્વારા જ પાકિસ્તાની હેકર્સ ભારતીય સેનાના ટોચના અધિકારીઓના ફોન ટેપ કરી રહ્યા હતા.